थॉर

थॉर ओडिन्सन हे मार्वल कॉमिक्सने प्रकाशित केलेल्या अमेरिकन कॉमिक पुस्तकांमध्ये दिसणारे एक पात्र आहे. कलाकार जॅक किर्बी, लेखक स्टॅन ली, आणि कथालेखक लॅरी लिबर यांनी तयार केलेले हे पात्र प्रथम जर्नी इन मिस्ट्री #८३ (ऑगस्ट १९५२) मध्ये दिसले. हे पात्र कॉमिक बुक्सच्या सिल्व्हर एजमध्ये अवतरले.  थॉर हा त्याच नावाच्या नॉर्स पौराणिक देवावर आधारित आहे. तो विजेचा असगार्डियन देव आहे, ज्याचा Mjolnir नावाचा मंत्रमुग्ध हातोडा त्याला उड्डाण करण्यास आणि हवामान हाताळण्यास सक्षम करतो. अ‍ॅव्हेंजर्स या सुपरहिरो टीमचा संस्थापक सदस्य असलेल्या थॉरला अनेक सहाय्यक पात्रे आणि शत्रू आहेत.

थॉर हा अनेक मालिकांत दिसला आहे. तो अ‍ॅव्हेंजर्स मालिकेच्या सर्व खंडांमध्ये दिसतो. मार्व्हल कॉमिक्स व्यापार, अ‍ॅनिमेटेड दूरचित्रवाणी मालिका, चित्रपट, व्हिडिओ गेम्स, कपडे आणि खेळण्यांमध्ये हे पात्र अनेकदा वापरले गेले आहे.  

ख्रिस हेम्सवर्थने अनेक मार्वल सिनेमॅटिक युनिव्हर्स चित्रपटांमध्ये ही व्यक्तिरेखा साकारली आहे: थॉर (२०११), द अ‍ॅव्हेंजर्स (२०१२), थॉर: द डार्क वर्ल्ड (२०१३), अ‍ॅव्हेंजर्स: एज ऑफ अल्ट्रॉन (२०१५), डॉक्टर स्ट्रेंज (२०१६, लघु भूमिका ), थॉर : रॅगनाकॉर्क (२०१७), ॲव्हेंजर्स: इन्फिनिटी वॉर (२०१८), ॲव्हेंजर्स: एंडगेम (२०१९), आणि थॉर: लव्ह अँड थंडर (२०२२). या पात्राच्या पर्यायी आवृत्त्या डिझ्नी+ मालिका व्हाट इफ...? (२०२१) मध्ये दिसतात.

 संदर्भ 

वर्ग:मार्व्हेल कॉमिक्स
वर्ग:काल्पनिक व्यक्ती